મુંબઈ, તા. 21 : આજે 405,000 અમેરિકન ડૉલરની તાતા મુંબઈ મેરેથોનમાં ઈથીયોપિયાના રનર સોલોમોન દેકસિસા અને અમાને ગોળેનાએ અનુક્રમે પુરુષ અને મહિલા વિભાગનું ટાઇટલ જીતીને બેવડી સિદ્ધિ મેળવી હતી. 20 વર્ષમાં દેકસિસાએ 35 કિમી પછી ઝડપ વધારીને અને પોતાના સાથી ખેલાડીને સાંકડી સરસાઈથી હરાવ્યો હતો. દેકસિસારે 2:08: 35ના વિક્રમ કરતાં ધીમું દોડીને બે કલાક નવ મિનિટ 34 સેકન્ડનો સમય નોંધાવ્યો હતો. શુમેતે છેલ્લા સાત કિલોમીટરમાં દેકસિસાને હરાવવાનો જોરદાર પ્રયાસ કર્યો હતો. શુમેતે 2:10:00નો સમય નોંધાવ્યો હતો. ગયા વર્ષે બીજા ક્રમાંકે આવનાર કેન્યાના જોશુઆ કિપકોરિર 2:10:30નો સમય નોંધાવીને ત્રીજો આવ્યો હતો.